ΓΡΑΠΤΗ ΕΡΩΤΗΣΗ E-3272/02

υποβολή: Michl Ebner (PPE-DE) προς την Επιτροπή

(19 Νοεμβρίου 2002)

Θέμα: Προστασία από τον αθέμιτο ανταγωνισμό στο Διαδίκτυο — Domaingrabbing (δέσμευση τομέα)

Με τον κανονισμό (ΕΚ) 733/2002(1) της 22.04.2002, η ΕΕ επεξεργάσθηκε ένα σημαντικό και απαραίτητο μηχανισμό για τη θέσπιση ενός τομέα ανώτατης κλίμακας με την επωνυμία eu. Δύο στόχοι που επιδιώκει η Ευρωπαϊκή Ένωση με τον εν λόγω κανονισμό είναι η προστασία των επιχειρήσεων από κερδοσκοπικές και καταχρηστικές κατοχυρώσεις τομέων και η θέσπιση μιας ειδικής προθεσμίας εγγραφής φορέων δημοσίου δικαίου (πρβλ. ιδίως αιτιολογική σκέψη αριθ. 16 και άρθρο 5 του Κανονισμού). Τί πρέπει όμως να γίνει στον τομέα των γενικών Top-Level-Domains (όπως z.B. .com, .info, .biz) που διέπονται σε μεγάλο βαθμό από το αμερικανικό σύστημα· Η πρακτική του domain-grabbing είναι σήμερα πολύ διαδεδομένη, πράγμα που βλάπτει σε μεγάλο βαθμό τις επιχειρήσεις. Κατά την ίδρυση επιχειρήσεων προκύπτει συχνά ότι το όνομα της νέας επιχείρησης έχει ήδη καταγραφεί ως Second-Level-Domain από έναν domain grabber με μοναδικό στόχο την πώληση του ονόματος. Εφόσον η επιχείρηση δεν διαθέτει κατοχυρωμένη ονομασία, αντιμετωπίζει συνήθως μεγάλα προβλήματα κατά την μεταφορά του domain. Πολύ συχνά παρεμποδίζεται η αποτελεσματική και μακροπρόθεσμα διασφαλισμένη παρουσία της επιχείρησης στο Διαδίκτυο. Αποτέλεσμα αυτής της κατάστασης είναι η παρεμπόδιση της ελεύθερης κυκλοφορίας αγαθών εντός της ευρωπαϊκής εσωτερικής αγοράς. Στον τομέα των γεωγραφικών ονομασιών που δεν μπορούν να αποτελέσουν αντικείμενο καταχώρησης με βάση τους κανόνες του δικαίου σημάτων, η διαφάνεια αλλά και η ασφάλεια στο Διαδίκτυο τίθεται σε μεγάλο κίνδυνο. Πρόκειται για την περίπτωση γεωγραφικών ονομασιών με τουριστική αξία (χωριά, συνοικίες, τόποι διακοπών κλπ.).

1. Θεωρεί η Επιτροπή το domain-grabbing ως μια πρακτική που αντιβαίνει το διαφανή και θεμιτό ανταγωνισμό και αποβαίνει ιδιαίτερα σε βάρος καταναλωτή, και κατά συνέπεια πρέπει να απαγορευθεί σε ολόκληρη την Κοινότητα·

2. Εάν ναι, τί πρόκειται να πράξει συγκεκριμένα η Επιτροπή κατά της πρακτικής αυτής·

3. Αποτελεί πρόθεση της Επιτροπής να φροντίσει ώστε να απολαύουν οι γεωγραφικές επωνυμίες ειδικής προστασίας όσον αφορά τον τομέα σε κοινοτική κλίμακα·

4. Εάν ναι, πώς προτίθεται να το επιτύχει·

(1) ΕΕ L 113 της 30.4.2002, σελ. 1.

Απάντηση του κ. Liikanen εξ ονόματος της Επιτροπής

(21 Ιανουαρίου 2003)

Η Επιτροπή έχειπόψη της τις πρακτικές σχετικά με τα ονόματα τομέα στο Ίντερνετ, οι οποίες τονίζονται στην ερώτηση του Αξιότιμου Μέλους του Κοινοβουλίου.

Όπως το Αξιότιμο Μέλοςπογραμμίζει, η Ευρωπαϊκή Ένωση έχει επιδιώξει να προστατεύσει τις εταιρείες από ορισμένες καταχρηστικές πρακτικές μέσω διατάξεων οι οποίες συμπεριελήφθησαν στον κανονισμό (ΕΚ) αριθ. 733/2002 του Ευρωπαϊκού Κοινοβουλίου και του Συμβουλίου, της 22ας Απριλίου 2002, για τηνλοποίηση του τομέα ανωτάτου επιπέδου .eu (Top Level Domain — TLD). Οι εν λόγω διατάξεις προβλέπουν την προστασία των γεωγραφικών εννοιών.

Εκτός από τα μέτρα δημόσιας πολιτικής τα οποία πρέπει να ληφθούν στο πλαίσιο του τομέα ανωτάτου επιπέδου (TLD) .eu, τα οποία περιλαμβάνουν μεταξύ άλλων πτυχές που αφορούν τα ιστορικά δικαιώματα, την προστασία των γεωγραφικών εννοιών και την αντιμετώπιση των δικαιωμάτων πνευματικής ιδιοκτησίας, καθώς και άλλων δικαιωμάτων, η Επιτροπή έχει δρομολογήσει τον Αύγουστο του 2002 μια επιγραμμική έρευνα για το φαινόμενο της κατάληψης του κυβερνοχώρου (cybersquatting) και πρόκειται να δρομολογήσει μια εις βάθος μελέτη του χρόνου. Τα αποτελέσματα των εν λόγω πρωτοβουλιών θα βοηθήσουν την Επιτροπή να αξιολογήσει την ανάγκη οιασδήποτε περαιτέρω δράσης.

Όσον αφορά τους τομείς ανωτάτου επιπέδου γενικού χαρακτήρα (generic Top Level Domains (gTLDs) δεν έχει επιτευχθεί καμμία εναρμόνιση σε παγκόσμιο επίπεδο όσον αφορά τους ισχύοντες κανόνες. Ειδικότερα για τα εμπορικά σήματα παρέχεται γενικώς νομική προστασία από την εθνική νομοθεσία ή/και από τις αρχές που διέπουν την ενιαία διαδικασία επίλυσης διαφορών (Uniform Dispute Resolution Process — UDRP), οι οποίες έχουν θεσπισθεί από το Σώμα του Διαδικτύου για την Εκχώρηση ονομάτων και

Αριθμών (ICANN — Internet Corporation for Assigned Names and Numbers), κατόπιν διαβουλεύσεων με την Παγκόσμια Οργάνωση Πνευματικής Ιδιοκτησίας (World Intellectual Property Organisation — WIPO). Όσον αφορά τα άλλα είδη ονομάτων, όπως οι εμπορικές επωνυμίες, τα ονόματα προσώπων ή οι γεωγραφικές ονομασίες, η προστασία τους μπορεί μόνο να στηριχθεί στο εθνικό δίκαιο.

Η Παγκόσμια Οργάνωση Πνευματικής Ιδιοκτησίας (WIPO), η οποία έχειπόψη της την παρούσα κατάσταση, έχει αναλάβει μια εκτενή διαδικασία διαβούλευσης για τα ονόματα τομέα και έχει καταλήξει, κατά τη συνεδρίασή της στα τέλη Σεπτεμβρίου 2002, ότι δεν θα μπορούσε, στην παρούσα φάση, ναποβάλει συμπληρωματικές προτάσεις όσον αφορά την επέκταση της ενιαίας διαδικασίας επίλυσης διαφορών (UDRP) στην καταχρηστική δέσμευση ονόματος τομέα (domain-grabbing) με ονόματα προσώπων. Κατά τη διάρκεια της εν λόγω συνεδρίασης, συμφωνήθηκε επίσης να συνεχιστεί η παρακολούθηση της κατάστασης όσον αφορά τις κοινές διεθνείς ονομασίες των φαρμακευτικών προϊόντων (International Non-Proprietary Names — INNs) και τις εμπορικές ονομασίες, ενώ συνιστώνται ειδικές μορφές προστασίας για τους διακυβερνητικούς οργανισμούς (IGOs) και τα ονόματα χωρών. Όσον αφορά τις γεωγραφικές ενδείξεις, η Επιτροπή, έχοντας την πλήρηποστήριξη των κρατών μελών, έχει επιμείνει στη διασφάλιση τουψηλότερου δυνατού επιπέδου προστασίας των γεωγραφικών ενδείξεων εντός του συστήματος των ονομάτων τομέα. Ως εκ τούτου, κατά τη διάρκεια της ένατης συνεδρίασης της μόνιμης επιτροπής για το δίκαιο των εμπορικών σημάτων, των βιομηχανικών σχεδίων και των γεωγραφικών ενδείξεων (WIPO SCT), η οποία πραγματοποιήθηκε στη Γενεύη, από τις 11 έως τις 15 Νοεμβρίου 2002, η Αντιπροσωπεία της Επιτροπής ζήτησε από το Διεθνές Γραφείο να καταρτίσει ένα έγγραφο το οποίο θα συνοψίζει τις συζητήσεις που πραγματοποιήθηκαν επί του θέματος στο εν λόγω φόρουμ. Το συγκεκριμένο έγγραφο θα αποτελέσει τη βάση μιας ουσιαστικής συζήτησης κατά την δέκατη συνεδρίαση της WIPO SCT, τον Μάιο του 2003.

Το Αξιότιμο Μέλος του Κοινοβουλίου μπορεί να ανατρέξει για περισσότερες πληροφορίες στην ηλεκτρονική διεύθυνση http://ecommerce.wipo.int/domains/ και στην ηλεκτρονική διεύθυνση http://www.wipo.int/sct/en/.